CELEX: C2006/154/25
Language: da
Date: 2006-07-01 00:00:00
Title: Sag C-199/06: Anmodning om præjudiciel afgørelse indgivet af Conseil d'Ètat den  2. maj 2006  — Centre d'Exportation du Livre Français (CELF) og Ministeren for kultur og kommunikation mod Société internationale de diffusion et d'édition

1.7.2006   
            
            
               DA
            
            
               Den Europæiske Unions Tidende
            
            
               C 154/12
            
         Anmodning om præjudiciel afgørelse indgivet af Conseil d'Ètat den 2. maj 2006 — Centre d'Exportation du Livre Français (CELF) og Ministeren for kultur og kommunikation mod Société internationale de diffusion et d'édition
   (Sag C-199/06)
   (2006/C 154/25)
   Processprog: fransk
   Den forelæggende ret
   Conseil d'Ètat.
   Parter i hovedsagen
   
      Sagsøger: Centre d'Exportation du Livre Français (CELF) og Ministeren for kultur og kommunikation
   
      Sagsøgt: Société internationale de diffusion et d'édition
   Præjudicielle spørgsmål
   
               1)
            
            
               For det første spørges der, om artikel 88 i traktaten om oprettelse af Det Europæiske Fællesskab giver en medlemsstat, hvis støtte til en virksomhed er ulovlig — en ulovlighed, der er fastslået af denne medlemsstats retsinstanser og er begrundet med, at støtten ikke er blevet anmeldt til Kommissionen forud for dens udbetaling, således som det foreskrives i artikel 88, stk. 3 — mulighed for ikke at tilbagesøge støtten fra den erhvervsdrivende, der har modtaget den, fordi Kommissionen, der er inddraget i sagen af tredjemand, har fundet, at støtten er forenelig med reglerne om fællesmarkedet, og Kommissionen således effektivt har sikret den eneret, den har til at undersøge dette spørgsmål om forenelighed?
            
         
               2)
            
            
               For det andet, og hvis denne tilbagebetalingsforpligtelse bekræftes, skal der ved beregningen af beløbet, der skal tilbagebetales, tages hensyn til de tidsrum, hvorunder Kommissionen ved sine beslutninger havde erklæret den pågældende støtte for at være forenelig med reglerne om fællesmarkedet, før disse beslutninger blev annulleret af De Europæiske Fællesskabers Ret i Første Instans?